Vit hava veruliga fingið glið á seinastu umførini. Leygardagin gongur leiðin til Stórá, har vit vónandi taka okkum trý stig afturat Hóast vit á pappírinum eru favorittar móti nýggja Suðuroyarliðinum, so skulu vit ikki leita so øgiliga langt aftur fyri at vita, at talan er um lið, sum kann svara aftur. Eyðkennið hjá felagsliðnum hevur í ár verið, at teir stríðast allar 90 minuttirnar–og væl og virðiliga tað, og tí mugu vit hava sama góða hugburð, sum vit hava víst størsta partin av árinum. Hagtølini tala væl og virðiliga fyri, at tað letur seg gera at vinna við Stórá. Bert ta einu ferðina hava vit spælt móti samansetta liðnum, og tí fevna hagtølini eisini um dystir móti TB, sum er felagið, ið hevði loyvið til fótbólt í Effo-deildini, tá samanleggingin í Suðuroynni gjørdist veruleiki.